b'\n_START_ARTICLE_\nPro\xc5\xbeni trk\n_START_PARAGRAPH_\nPr\xc3\xb3\xc5\xbeni t\xc5\x95k (tudi el\xc3\xa1sti\xc4\x8dni t\xc5\x95k) je trk, pri katerem je skupna kineti\xc4\x8dna energija vseh delcev pred trkom enaka skupni kineti\xc4\x8dni energiji vseh delcev po trku. Do pro\xc5\xbenega trka pride le v primeru, ko se ni\xc4\x8d kineti\xc4\x8dne energije ne pretvori v notranjo energijo, npr. pri trkih med atomi. Pri trkih makroskopskih teles to navadno ne velja, saj se del mehanske energije pretvori v toploto. Pri trkih med dvoatomnimi in ve\xc4\x8datomnimi molekulami se lahko del translacijske kineti\xc4\x8dne energije pretvori v vibracijsko in rotacijsko energijo, sicer pa jih lahko navadno obravnavamo kot pro\xc5\xbene.'